Lichtenstein (Württemberg)

**Lichdaschdoe** (dt. *Lichtenstein*) isch a Gmaende em Landkreis Reidleng en Bada-Wirddabärg. D Gmaende hådd  Aewohner (Stand: ). Endsdanda isch dui Gmaende durch d bada-wirddabärgische Gmaendereform zomm 1. Januar 1975. Zo ir ghaered viir Flägga: Ondorhausa (*Unterhausen*), må s Rådhaus isch; Oborhausa (*Oberhausen*), seid 1934 schao zo Ondorhausa gheerich;  Holzlfenga (*Holzelfingen*) ond Honao (*Honau*). Dui nuia Gmaende hådd irn haedicha Nãma nåch-m Schlessle Lichdasdoe griagd, dees må haoch ibor ire Flägga em Echazdaa leid ond en ganz Wirddabärg bekannd isch. Lichdaschdoe ghaerd zo koem Verwaldongsvorband.

## Geografi

Lichdasdoe leid om obora Echzatal, ogfär 10 km sidlich vo Reidleng. Drei vo saene viir Flägga: Ondorhausa, Oborhausa ond Honao liiged em Echazdaal. Dor Flägga Holzlfenga leid esdlich dorvo oborhalb vom-ma Seidadaal scho uff dor Albhochfleche. Hendor Honao haerd s Daal uff, ond rondrom gåd-s ibor 200m sdeil uff d Schwäbischa Alb nuff. 

D Gmarkong sezzd sich zsēma aus 36,7 % Landwirdschafdsfleche, 49,6 % Wald, 12,5 % Siidlongsfleche ond 1,1 % sonschdicher Fleche.

Vo Reidleng här kommd d B312 s Echazdaal ruff, gradwäags durch älle drei Flägga em Daal durch. Hendor Honao gåd-se en mährore Kehra sdeil uff d Schwäbischa Alb nuff. D sogenannda "Honaor Sdåeg" isch em Wendor bei Schnae oft gfärlich ond a Nådlehr firr dor Vorkehr. 

## Aus dor Gschiichd
S aersde Mål wird ǎnna 1220 dor Flägga Holzlfeng erweend, als *Holtelvingen*. 1355 isch dees, was haed Lichdasdoe isch, zo Wirddabärg komma ond hådd so spädor d Reformaziõ midgmachd. 

Nåch-m Zwåeda Wäldgriag isch s Echazdaal emmer sdergor besiidled wårda, sodass haed dia drei Flägga emm Echazdaal (Ondorhausa, Oborhausa, Honao) baulich ennanandor iborganged. En Lichdasdoe geid-s viile middlsdendische Firmena, ond d Gmaende hådd a haocha Finanzkrafd. Auswirka duad sich ao, dass d Graessdadd Reidleng midd iror sdarda Indusdri grad blos 10 km weid wägg isch. 

En de 1840er Jår isch uff-ma sdeila Felsa ibor-m Echazdaal s Schloss Lichdaschdoe baud wårda, em Ufffdrag vom Gråfa Wilhelm vo Wirddebärg. S Schloss isch s oenziche en ganz Deidschland, dees må uffgrond vom-ma Roman baud wårda isch, nåch-m Roman *Lichtenstein* vom Wilhelm Hauff. Sae hochromantischor Roman isch dåmåls iboraus populär gwäa, weid ibor Wirddabärg naus. Vårrhär isch uff demm Felsa blos a alda Jagdhidde gsdanda. S Schloss Lichadsdoe isch bis haed vo Tourisda vool, emm Sommor jedes Wochaende vo viile daused Leid. 

Ondor wirddabärgische Eisabã-Fäns hådd ehemalicha Zãradbã Honao-Lichdasdoe on klangvoola Nãma. Eldore Leid griaged bis haed noo feichde Aoga, wenn-se vo dära vorzeeled. Vo Reidleng isch d Eisabã znäggsd s Echazdaal ruff nåch Honao baud wårda, ond nå bis 1893 dor weidore Dåel Honao–Gloeengsdenga-Mensenga, midd Zåsdanga vo Honao ã, onda emm Daal, bis nuff zor Haldesdell Lichdasdoe uff dor Albhaochfleche. 1969 isch d Bãsdregge vo Honao bis Glaeengsdenga sdillglegt ond aabaud wårda.

## Verwaldong

Dor Schuldess isch dor Peter Nußbaum.

### Wahla
Ergäbnis vo de Landdagswahla seid 2006: 

1 2006: WASG, seid 2011: Die Linke

## Dialekt
Dor Dialäggd vo Lichdaschdoe ghaert zom Zendralschwäbischa.

## Leid
* Emil Kübler (1909-1981), deitscher Komponischt

## Fuaßnote


## Weblink

* http://www.gemeinde-lichtenstein.de